ming030890/wiki-yue-high-quality huggingface dataset:
樂嘉路

樂嘉路（粵拼：lok6 gaa1 lou6）係中國廣東廣州嘅東西走向道路，喺白雲區沙涌社區，西邊從三元里大道開始，一直向東去到機場路同雲城西路嘅交界。

史
條路喺1999年之前係2車道嘅沙路兼掘頭路。1990年代尾由於越嚟越多人住沙涌一帶，令當地交通打嗮蛇餅。後嚟廣州市人民政府話起機場高速，順便連呢條馬路整闊咗兼延長。最後喺2004年變成而家嘅雙向四車道，重延長到機場路一帶。

敘述
全長大概760m，闊18m，雙向4車道。
樂信藥業

樂信藥業（英文：Advance Pharmaceutical）係香港藥廠，1978年創立，集團總部響香港新界大埔工業村大富街12號，依家由鄭裕彤個孫鄭志恒做董事。2011年，樂信藥業曾經因為標錯籤而被港府勒令收返一批藥。
樂善堂梁植偉紀念中學

樂善堂梁植偉紀念中學（英文：Lok Sin Tong Leung Chik Wai Memorial School）係香港新界青衣島一間津貼中學，喺長康邨入面，1986年由九龍樂善堂創辦，係島上面第四間中學。
2020年5月，學校8塊玻璃大門畀人毀壞。同年7月24號凌晨，再畀2名黑衫人掟汽油彈，由學校大門花槽沿牆身告示板燒到上1樓高石屎上蓋。
樂善美道

樂善美道（英文：Rosmead Road）係香港扯旗山歌賦山一條馬路，由文輝道開始，另一邊係掘頭路。街名係嚟自第五任香港總督夏喬士羅便臣（樂善美勳爵）。
曾我部英理

曾我部英理 ，係日本嘅一個女藝人同埋配音員。
曾我部慶太

曾我部慶太（1988年7月2號—）係日本足球員，司職中場，效力過神戶勝利船，仙台七夕，金澤薩維根，及SC相模原。
曾攝

曾攝係十六攝之一，佔《廣韻》二百零六韻之中八個。平聲、上聲、去聲中古構擬音為陽聲韻/əŋ/，而入聲構擬為入聲韻/ək/。
曾憲梓星

曾憲梓星（3388 Tsanghinchi），即係小行星3388，係太陽系小行星帶嘅一粒小行星，喺1981年12月21號發現。
呢粒星個名係紀念香港生意人曾憲梓。
曾我大地

曾我大地（1998年3月10號—）係日本足球員，司職後衞，效力鳥取飛翔。
曾我部和恭

曾我部和恭（粵拼：zang1 ngo5 bou6 wo4 gung1，1948年4月16號—2006年9月17號），真名同舊藝名曾我部和行，係日本嘅一個男配音員同演員。

配音作品一覽
呢個表唔完整，歡迎加料。
曾憲梓

曾憲梓，GBM（英文：Tsang Hin-chi，1934年2月2號—2019年9月20號），係香港企業家，在生嗰陣係金利來集團主席，做過中華人民共和國全國人大常委（香港），亦係全國工商聯第六屆常委、第七屆副主席、第八屆名譽副主席。

生平
曾憲梓響廣東省梅州市梅縣一個農民家庭出世，係曾子74代孫，自幼喪父嘅佢需要靠斬柴嚟幫補家計。憑住佢嘅努力喺1961年升讀廣州中山大學（中文：廣州中山大學）嘅生物系（中文：生物系）。佢喺1968年時值文化大革命期間偷渡去香港。
曾憲梓十分之愛國，佢一生捐出超過十二億去支持國家嘅發展。佢喺1991年開始替補當選為港區全國人大代表。喺1994年再晉升至全國人大常委。佢喺香港回歸之前曾經獲中央委任為港事顧問、特區預委會委員同埋香港特區籌委會委員，促進香港回歸嘅事宜。佢嘅愛國情懷先後受到國家同埋香港政府嘅肯定。喺1993年，大陸申請將編號3388嘅小行星命名為「曾憲梓星」。
曾憲梓做緊人大常委嗰時成日都有好多比較出位嘅言論，佢曾經喺2004年《廿三條》風波之後批評民主黨嘅司徒華、李柱銘、張文光等人反對嘅香港國家安全法，話佢哋唔愛國，「呢啲泛民主派，死硬泛民主派，其實佢哋唔係搞民主，佢哋美其名叫民主黨」，直言自己絕對唔認同民主黨係愛國者，司徒華反駁「佢自己本人做愛國嘅事，比曾憲梓重要做得多」。
不過，曾憲梓曾經響2010年講過，希望香港喺2020年會實現普選，「我相信到時候，泛民主派要求嘅功能組別問題就會得到解決」，直言普選唔單只係泛民主派嘅要求，重係香港市民同埋佢本人嘅個人心願，「希望自己會有機會見到普選嗰日」（呢番講話喺2005年爭取香港普選大遊行之前，為咗避免觸發更多人上街抗議時講嘅）。
2019年9月20號，曾憲梓喺鄉下廣東梅州病逝，享年85歲。
朴新陽

朴新陽，係大韓民國嘅一個男藝人同埋演員。
朴敏赫

朴敏赫，係大韓民國嘅一個男藝人同埋歌手。
朴敏英

朴敏英（韓文：박민영，1986年3月4號—）係韓國女演員。

簡介
2006年因演出電視劇《不可阻擋的High Kick》而人氣急升。2010年從一百多名競爭者中脫穎而出，成為電視劇《成均館緋聞》嘅女主角。2011年，佢出演電視劇《城市獵人》，並主演自己嘅電影新作-恐怖電影《貓：看見死亡的雙眼》。同年10月，主演自己另一部電視劇《榮光的在仁》。
屋企成員重有一個家姐，同少女時代前成員Jessica係好友，亦係李敏鎬唯一公開承認拍拖嘅對象，但而家兩人已經分手。
朴新星

朴新星，係大韓民國嘅一個女藝人同埋歌手。
朴施厚

朴施厚，係大韓民國嘅一個男藝人同埋演員。
朴明恩

朴明恩，係大韓民國嘅一個女藝人同埋歌手。
朴昌善

朴昌善（韓文：박창선、1954年2月2號—）係韓國慶尚南道金海市人，韓國國家足球隊嘅足球手同教練。

佢係點出名嘅？
佢喺1986年墨西哥辦緊嘅世界盃入面做過主力，喺對陣阿根廷嘅比賽入面第一次出場，佢重幫韓國國家隊射入世界盃第一球。
朴政珉

朴政珉，係大韓民國嘅一個男藝人同埋歌手。
朴效真

朴效真，係大韓民國嘅一個女藝人同埋歌手。
朙

朙，又稱朙字部，係說文部首，分咗去第六卷。佢相對應嘅唐字係朙，萬國碼U+6719。佢亦係「明」嘅異體字。
望后石

望后石（英文：Pillar Point）係香港新界屯門區西南部一笪地方，喺蝴蝶灣西面、小冷水東面，係個工業區。
望善街

望善街（葡文：Rua de Mong Sin）係澳門花地瑪堂區一條馬路，呢條路由馬交石斜坡開始一路去到慕拉士大馬路為止。

背景
2018年3月16號，民政總署管理委員會響會議到決定將花地瑪堂區新起好嘅公共街道起名，其中將由馬交石斜坡開始到慕拉士大馬路嘅公共街道起名做望善街。
望城

望城（粵拼：mong6 sing4）係中國湖南省長沙市嘅市轄區。面積969.42km²，人口52.366萬人（2010），有22個民族。郵編4102XX，電話區號0731-。區治駐高塘嶺街道。轄10街道、10鎮、1鄉。
街道：高塘嶺街道、喻家坡街道、白沙洲街道、大澤湖街道、月亮島街道、丁字灣街道、書堂山街道、黃金園街道、金山橋街道、廖家坪街道
鎮：白箬鋪鎮、茶亭鎮、東城鎮、靖港鎮、銅官鎮、喬口鎮、橋驛鎮、格塘鎮、雷鋒鎮（由長沙高新技術產業開發區代管）、烏山鎮
鄉：新康鄉

沿革
望城地方漢時分屬臨湘、湘南二縣，隋時分屬長沙、衡山二縣，唐時分屬長沙、湘潭二縣，宋時分屬長沙、善化二縣，民國時長沙、善化二縣歸長沙府。
1951年長沙縣析出望城縣，得名自駐地望城坡（喺今日長沙市嶽麓區）。
1952年3月縣府遷到高塘嶺。
1959年3月22號併入長沙縣，1977年12月21號恢復望城縣。
2011年6月20號望城徹縣改區，爲望城區。
望加錫海峽

望加錫海峽係印尼一個海峽，喺婆羅洲同蘇拉威西之間，接通西里伯斯海同爪哇海、弗洛勒斯海。
望后石谷堆填區

望后石谷堆填區係香港一個已經唔再用嘅垃圾堆填區，響屯門區望后石，面積38公頃，由1983年一路用到1996年，跟住響1983年到1996年搞修復工程。
望園路站

望園路站係上海地鐵5號綫一個地鐵站，喺奉賢區。個站	2018年12月30號啟用。
李梓言

李梓言（Jessy Li，1988年6月8號—），係嚟自中國大陸嘅香港模特兒兼電影演員，北京電影學院畢業，2013年出道，有「翻版Angelababy」嘅稱呼。
李梓萌

李梓萌（粵拼：lei5 zi2 mang4；1977年7月11號—），原名李萌，係中國中央電視台嘅中文新聞播報員，中央電視台係中國主要嘅國家播報員。
作為中央電視台新聞節目《新聞聯播》嘅新聞播報員，李梓萌響全國各地享有盛譽，佢節目已通過多個網絡同國際性傳播，係世界上收視最高嘅新聞節目之一。

生平
李梓萌嚮遼寧瀋陽和平區出世，祖籍山東荷澤市，係瀋陽人大副主席李忠魯嘅女。
自2007年12月以嚟，李梓萌主持《新聞聯播》。
2013年，佢同康輝、徐俐、張澤群唱咗《迎春接福》。
李棟旭

李棟旭（이동욱，1981年11月6號—），早期錯譯李東旭，係韓國演員，1999年出道，出名作品包括電視劇《大話妹》同《不死神靈》。
李梓熙

李梓熙，香港親中派政治人，香港再出發大聯盟發起人之一。
李楚婷

李楚婷，香港親中派政治人，曾經參與2023年香港區議會選舉。
楊上進

楊上進（Jun Yeung，1982年—），係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。之後佢喺李家超無提政綱嘅情況下，有份提名李家超參與2022年香港行政長官選舉。
2021年第7屆香港立法會選舉，佢用獨立身份參選漁農界功能界別議席，挑戰民建聯角逐連任嘅何俊賢，最後落選。
楊亮賢

楊亮賢係香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
楊乃文

楊乃文（粵拼：joeng4 naai5 man4；英文：Faith Yang；1974年3月2號—）係華語女歌手，有「搖滾女王」嘅稱號，喺臺灣臺北出世，喺雪梨大學畢業，攞過第11屆金曲獎最佳國語女演唱人獎。佢亦做過模特兒同參與電影、舞台劇嘅演出。

早期生活
佢喺1974年3月2號喺台灣台北出世，從六歲開始學鋼琴，亦識得演奏其他多種樂器（琵琶、三弦、鼓等）。喺小學五年級時，佢同屋企人移民去澳洲，住喺雪梨。讀緊澳洲嘅中學時，開始接觸長笛。佢喺中學期間參加過雪梨歌劇院搞、為期兩個禮拜嘅音樂劇工作營，期間接受咗音樂劇相關嘅專業訓練。
佢喺雪梨大學主修遺傳學同生物學。由於對家鄉台灣嘅想念，佢喺大一學期完時決定暫時休學一年返台灣，揾自己未來可能嘅發展機會。啱啱返到台灣時，並冇明確嘅目標或方向，於是成日到酒館（pub）或的士高舞廳（discothèque）打工順便聽音樂，更做兼職模特兒去賺取生活費。喺呢段期間，佢識咗李雨寰、林暐哲、黃大煒、黃舒駿等音樂業界人士。當時佢同李雨寰同林暐哲合作，喺「dMDM」嘅專輯《愛上你只是我的錯》入面唱咗《愛上你只是我的錯》、《就要天堂》、《再見離別》同《藍色森林》等四首歌。

1997年：One
一年後，佢返到澳洲繼續完成學業，當時唱片製作人林暐哲認為佢會係一個有潛力嘅歌手，所以佢開始同楊乃文討論整個人專輯嘅計劃，並同魔巖唱片簽約。1996年，楊乃文正式完成大學學業，並返到台灣做個人專輯嘅準備同錄音工作。1997年7月29號，佢出首張個人專輯《One》。喺未有大量宣傳嘅情況下，銷售量竟然有多過幾萬張，雖然同個陣國語專輯好容易就破百萬張嘅年代去比，呢個成績唔係咁好，但係喺非主流音樂市場入面成績唔容易。

1999年：Silence
距離上一張專輯兩年後嘅1999年9月9號，佢出咗第二張專輯《Silence》，製作人除咗林暐哲外仲有張震嶽同陳珊妮。另外，呢張專輯入面仲特別翻唱英國樂團「流行尖端」（Depeche Mode）主唱馬汀·高爾（Martin Gore）嘅《Somebody》（由林暐哲填中文詞）、高旗同超載嘅《不要告別》同花兒樂隊嘅《靜止》。第二年，佢憑住《Silence》專輯攞到第11屆金曲獎最佳國語女演唱人獎。

2001年：應該
2001年5月3號，佢出咗第三張個人專輯《應該》。同前兩張一樣，製作人係林暐哲，專輯入面嘅創作集結咗好多音樂人，例如陳珊妮、李雨寰、陳綺貞、李焯雄等，都收錄咗兩首楊乃文嘅個人作品—《我們》同《SURRENDER》。憑藉住到而家嘅三張專輯累積出知名度，佢喺2001年7月7號台北台大綜合體育館搞咗叫做「Back to Music」嘅首次個人售票演唱會。

2004年：楊乃文第一張精選2CD
除咗六年三張專輯嘅精選曲目，重收錄喺出片前嘅首次嘅曝光DMDM專輯入面，佢獨唱嘅《愛上你只是我的錯》，重有喺校園Live演唱會入面首次發表自己嘅詞曲創作《FEAR》，重有為咗電視原聲帶薰衣草所開口唱嘅經典電影第凡內嘅早餐主題曲《Moon River》。

2006年：女爵
佢同魔巖唱片之間嘅合約到期，佢轉到新東家亞神音樂。喺上一張唱片出咗五年，佢嘅第四張專輯《女爵》喺2006年12月1號出。同前三張專輯唔同嘅係，呢次佢親自做專輯製作人。佢都同以前嘅音樂夥伴再次合作，包括賈敏恕、李雨寰、林暐哲、陳珊妮等。另外，繼喺《Silence》專輯入面翻唱中國大陸花兒樂隊嘅《靜止》之後，呢次楊乃文再次翻唱大陸樂團作品—便利商店樂隊嘅《電視機》。專輯嘅同名主打單曲《女爵》係由台灣蘇打綠樂團主唱吳青峰寫嘅，呢次係兩人首次合作。

2009年：Self-Selected我自選
英文歌係楊乃文嘅音樂源頭，佢特別從佢最鐘意嘅歌曲中精選10首，加上德國獨立樂手Maximilian Hecker幫佢寫嘅《Miss Underwater》，喺Radiohead、Coldplay、Blur、U2、The Verve; Leonard Cohen揀嘅（後來翻唱佢嘅《Hallelujah》嘅Jeff Buckley）、 The Velvet Underground《 Andy Warhol》 、Lou Reed; 007金剛鑽主題曲《Diamonds Are Forever》、2007奧斯卡最佳電影主題曲《Once》《曾經，愛是唯一》嘅《Falling Slowly》 、 被T Rex同名歌曲《20th Century Boy》感召而繪成嘅日本經典動漫《20世紀少年》一一浮現咗楊乃文以至成功世代人們最鐘意嘅樂團、傳奇嘅人物、Cult Movies《被膜拜的／邪典電影》、共同嘅文化符號同情感，唔係普通嘅翻唱舊歌。

2013年：ZERO
2013年，佢喺暫別樂壇七年後，出個人第五張全新專輯《ZERO》，專輯以個人擅長嘅搖滾曲風做主打。專輯製作群包括亂彈阿翔、張震嶽、范曉萱、徐佳瑩等人，直至呢張專輯，佢先搞個人出道後嘅首次簽名會。
2014年，佢再次以呢張專輯入圍第25屆金曲獎最佳國語女歌手獎，呢次係相隔14年再次入圍呢個獎項。另外，由張震嶽作曲嘅專輯單曲《未接來電》都入圍最佳作曲人獎。

2016年－2019年：綜藝節目、專輯
2016年11月，出第六張專輯《離心力》，呢次係佢第一次參與專輯所有嘅製作環節，包括選歌、編曲、製作、混音。當中嘅專輯同名主打歌《離心力》被叫做係佢出道以嚟口氣最「輕」嘅一首歌。
《離心力》被受好評，甚至被叫做「2016年催淚神曲」。
2017年，佢以呢張專輯三次入圍第28屆金曲獎最佳國語女歌手，《離心力》都入圍咗年度歌曲、最佳作曲人同最佳單曲製作人獎，最終由作曲嘅黃建為攞到最佳作曲人獎。
2016年11月，佢以「花粉過敏的花房姑娘」參加江蘇衛視《蒙面唱將猜猜猜》第一季。
2019年2月，加盟湖南衛視《歌手2019》、為第二位補位歌手，喺第三輪遭到淘汰，之後喺突圍賽演唱《證據》以第四名突圍失敗。同年11月15號，佢出全新專輯《越美麗越看不見》。

《歌手2019》
2019年2月，加盟湖南衛視《歌手2019》、為第二位補位歌手，喺第三輪遭到淘汰，之後喺突圍賽演唱《證據》以第四名突圍失敗。
楊之光

楊之光（粵拼：joeng4 zi1 gwong1；閩南話：Iông-tsi-kong；1930年10月11號—2016年5月14號）係中國嘅書畫畫家，廣東揭陽揭西人，喺上海出世。曾經做過廣州畫院國畫系主任、教授、副院長，美協廣東分會理事、廣州美術學院教授，嶺南美術專修學院院長等職。2010年攞過廣東省文藝終身成就獎；2012年攞過第二屆中國美術獎之終身成就獎。
楊之光喺2016年5月14號喺廣州病逝，終年85歲。而佢嘅追悼儀式喺同年5月23號舉行。
楊一清

楊一清（1454年12月24號—1530年9月5號），字應寧，號邃庵、石淙，雲南安寧人。係大明中期嘅大臣、軍事策略家同文學家。佢喺明武宗在位期間曾平定安化王朱寘鐇嘅叛亂，並參與剷除咗宦官劉瑾一黨。世宗繼位之後，佢兩次俾封做內閣首輔。
楊代數

楊代數（楊子、Yangian）係種無限維Hopf代數，演譯譜參量楊-巴克斯特方程（中文：楊-巴克斯特方程） (Yang-Baxter equation with spectral parameter) 嘅最簡單解：比例型R矩陣 (en:rational r-matrix)。

 係級數空間
＜ , ＞ : = 係 上嘅雙線性配對
咁
形成一Manin三元組
其相應嘅李雙代數就叫Yangian。
楊乃武與小白菜

楊乃武與小白菜係喺清朝同治、光緒年間發生喺浙江省一單案。小白菜（原名畢生姑）畀人懷疑通姦殺夫，實際上佢老公只係病死，但係縣令劉錫彤就屈佢同楊乃武通姦謀殺，重施酷刑逼供，屈打成招。之後佢哋係咁上訴，加上朝廷內部又咁啱有啲政治鬥爭，最後終於拎返個公道。
呢單嘢涉及嗰陣社會好多複雜背景，而且案情反覆，所以喺民間流傳，重列入清末四大奇案。
歐陽震華

歐陽震華（英文：Bobby Au-Yeung，1960年7月28號—），原名歐陽耀泉，籍貫廣東新會，係香港電視劇演員，老婆傅潔嫻係澳門前任賭王傅老榕嘅孫女。中學喺廖寶珊紀念書院畢業。參加1982年無綫電視藝員訓練班入咗無綫電視，持續服務咗廿幾年，喺2010年改簽部頭合約，後嚟主要專注喺中國大陸發展。

「中港一家親」言論被小粉紅狙擊
喺第32屆奧林匹克運動會期間，歐陽震華喺微博分享一張中國乒乓隊同香港乒乓隊比賽期間嘅大合照，寫上「中港一家親」，但就被小粉紅攻擊，大開文字獄，話「中港」兩字有違一個中國原則。
歐陽靖

歐陽靖（Jin Au-Yeung，1982年6月4號—），又叫Jin、MC JIN、Jin tha MC、The Emcee，係一個美籍華人饒舌歌手。佢憑住「Learn Chinese」呢首歌成為第一個登上美國唱片榜嘅亞裔美國人。2008年憑歌曲《ABC》返香港發展，並因此喺香港出名，亦得到商台叱咤903力捧，佢嘅歌曲獲得叱咤十大第六位。

個人資料
歐陽靖喺美國佛羅里達州邁阿密出世，佢嘅父母（香港移民到邁阿密）管理佢哋屋企嘅餐館，喺初中，佢開始熱衷喺嘻哈音樂同希望成為一個專業嘅饒舌者。當佢開始嘗試饒舌，發現佢有freestlye rap嘅天賦。

中國發展
2017年，歐陽靖用 Hip Hop Man 嘅名參加中國有嘻哈選秀節目，由於歐陽靖以蒙面身份出現，製造唔少話題。後尾歐陽靖因為係第一次用中文rap，喺中文節拍上出現咗問題而被淘汰。
2018年，歐陽靖參加選秀節目偶像練習生嘻哈部分嘅導師。之後傳出歐陽靖會退出偶像練習生節目，主要係嘻哈部分畀早前中國有嘻哈另一位參選歌手PGone同李小璐嘅事情影響。
2019年，佢喺《蒙面唱將猜猜猜》第一次唱慢歌《無心傷害》，一班網民大讚有驚喜。
歐鯿

歐鯿（Abramis brama）係一類喺歐洲土生土長嘅淡水魚，生物分類屬鯉科下面嘅歐鯿屬唯一品種。佢同鯿魚係兩個唔同嘅物種，但一樣都係鯉科。
歐霸盃

歐霸盃，全名歐洲足協歐霸盃（UEFA Europa League），原名歐洲足協盃（UEFA Cup，簡稱歐協盃），係歐洲足球協會每年搞嘅球會足球賽，而家係比歐洲聯賽冠軍盃次一級嘅賽事。1971年搞第一屆，2009年同歐洲足協圖圖盃合併並且改名，但屆數繼續計落去。

譯名
「歐霸盃」呢個譯名嚟自香港，當中「歐霸」係將「Europa」個名前半截意譯同後半截音譯，「盃」就沿用返歐協盃時期叫開嘅「盃」。而中國大陸同臺灣都直譯做「歐洲聯賽」。
歙縣

歙縣係中國安徽黃山市一個縣，總面積2236平方公里，人口50萬。
楠梓區

楠梓區（粵拼：naam4 zi2 keoi1）係台灣高雄市嘅一個市轄區。
楠梓科技園區站

楠梓科技園區站係高雄捷運紅線嘅一個車站。
楠榜

楠榜（Lampung）係印尼一個省，喺蘇門答臘，人口761萬，首府班達楠榜。
楠格哈省

楠格哈省（波斯文：د ننګرهار ولايت‎）係中東國家阿富汗嘅卅四個省之一。
楠本卓海

楠本卓海（1995年12月10號—）係日本足球員，打後衞位置，效力山口雷法。
楠木燈

楠木燈 ，係日本嘅一個女藝人同埋配音員。
楠瀨章仁

楠瀨章仁（1986年12月4號—）係日本足球員，司職中場，效力過神戶勝利船，及松本山雅。
楠梓車站

楠梓車站係臺灣鐵路公司縱貫線南段嘅一個鐵路車站。
楠浩子

楠浩子 ，係日本嘅一個女藝人同埋配音員。
李建中

李建中係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
李建復

李建復（1959年10月24號—）係臺灣校園民歌歌手、企業家。現任中華音樂人交流協會會長。

生平
1978年2月12號，李建復參加中視《六燈獎》嘅歌唱項目，共衛冕兩次，未獲得最高榮譽「三段優勝」。
李建復高中時就讀光仁中學，大學就讀淡江大學，1978年參加第二屆金韻獎獲選優勝，翌年以《金韻獎3》合­輯中收錄嘅單曲《歸》成為出道曲。另外如《歸去來兮》、《忘川》等曲都相當著名，而《龍的傳人》就成為令佢聲名大噪嘅代表作。
1980年李建復同蔡琴、蘇來、李壽全、許乃勝、靳鐵章等人共同發起天水樂集，後因1981年李建復服兵役而離開樂界。李建復喺軍中原先係陸軍步兵學校軍官，後來被國防部總政治作戰部拉去藝工隊，但同老婆譚榮萱都係喺藝工隊相識。
1984年李建復前往美國匹茲堡大學就讀商學院研究所，出國前喺資策會寫過COBOL程式設計，MBA畢業後直接去安德森顧問公司就職，之後返台灣喺台北之音做主持五年。1996年姜豐年邀請李建復到新浪。1996年4月27號，真相新聞網宣布，李建復將由嗰年5月1號起就任真相新聞網新聞節目《18新聞動心時間》主播。
1998年，楊致遠邀請李建復到雅虎任職，後李建復轉任雅虎臺灣總經理並升任雅虎北亞區企業服務副總裁。2003年，李建復自雅虎辭職，目前喺上海擔任聲朗信息科技執行董事，經營創辦愛播聽書Pro有聲書APP。
2012年7月4號，李建復喺Legacy Taipei舉辦首場個人演唱會，表姪王力宏神秘現身同佢合唱〈唯一〉。2013年12月，李建復發行新專輯《轉眼一瞬間》。
2015年，李建復擔任「民歌40」演唱會嘅召集人。2015年6月1號，李建復接受中時電子報〈民歌40 聽李建復〉系列專訪。2016年，李建復擔任兩岸合拍紀錄片《兩岸文化大探索》旁白。

家族
阿爸李模（1922-2000），台灣知名律師，曾任蔣經國政府時代教育部政務次長、經濟部政務次長，李登輝政府時期郝柏村内閣政務委員。阿媽許婉清，係台灣「務實法律事務所」主持律師。
舅父許倬雲係歷史學家、中央研究院院士。
臺灣著名歌手王力宏係佢表姪。
李建成

李建成（589年—626年7月2號），字毘沙門，中國唐朝高祖李淵大仔。隴西成紀（家陣甘肅秦安西北）人。原本係皇太子，後來二細佬李世民發動玄武門之變，李建成俾箭射死。之後李建成尐仔女全部俾李世民殺死嗮，冇咗後患，兩父子都踢出皇室。後來李世民做咗唐太宗，追封李建成做息隱王，當佢親王噉葬，後來又追封做隱太子。

害人
秦王李世民功績卓越，太子李建成驚李世民會搶走皇位。為咗削弱嚟自李世民嘅威脅，李建成做咗種種應對，李建成同李元吉一齊，暗算李世民最重要嘅謀士房玄齡同杜如晦，將佢哋革扯，而後又派人殺死李世民嘅重要將領尉遲恭，失敗後又詆毀尉遲恭，尉遲恭經李世民求情先唔使死。為咗削弱李世民嘅力量，當突厥人喺公元626年頭入侵邊境嗰陣，李建成同李元吉去抵抗突厥人，想趁機攞走李世民幕府嘅勁揪將領同士兵，李建成同李元吉重金賄賂李世民手下嘅關鍵人物，希望佢哋倒戈相向。李世民反擊，收買玄武門嘅禁軍將領常何去做自己友。

兵變
武德九年（626年）六月三日，李世民向老豆李淵篤李建成、李元吉同尹德妃、張婕妤背脊，話佢哋通姦偷情，淫亂後宮。李淵即刻對四人私通亂倫做個調查。第二日一早，張婕妤將李世民對佢哋嘅控告通知李建成同李元吉，佢哋決定唔去朝廷而擅自去見皇帝，講道理，之後騎馬去太極宮，想為自己辯護，結果喺玄武門遇到李世民嘅埋伏，李建成俾李世民射殺，李元吉亦都俾尉遲恭射死，史稱玄武門之變。

身後
李世民之後攞住大權執政，李淵落柯打畀李世民管國事。李世民殺死嗮李建成同李元吉嘅仔，重喺宗籍度刪咗佢哋個名，趕盡殺絕。李世民做咗唐太宗之後，恢復李建成喺宗籍嘅名，追封佢做息王，謚號隱，後來恢復太子身份，嗌隱太子。

老婆
鄭觀音。後來鄭觀音個墓出土，有詳細記載。

女
至少有五個女，其中三個未有喺歷史上記載。
二女李婉順，嫁畀劉應道，嗌聞喜縣主。
細女歸德縣主
李建紅

李建紅，香港親中派政治人，香港再出發大聯盟發起人之一。
李延軍

李延軍（簡化字：李延军，1963年3月18號—）係中華人民共和國女子排球員。
李建華

李建華係香港親中派政治人物兼建築、測量、都市規劃及園境界人士。

選舉經歷
喺2021年9月，佢成為香港特别行政區選舉委員會建築、測量、都市規劃及園境界當然委員。
桂花

），係木樨科木樨屬嘅常綠喬木或灌木。桂花係一樖香花樹種，成日俾人話係「金秋嬌子」。

分佈
呢種樹木嘅原產地喺亞洲。從喜馬拉雅地區東邊、中國大陸西南部、臺灣、日本南邊等地都有野生，甚至喺印度、尼泊爾、柬埔寨都可以見到佢。

形態
呢樖嘢一般有3——5m高，最高可以去到18m。樹皮色係灰啡色。佢嘅葉好似啲牛皮噉，摸上手硬堀堀，而葉邊有鋸齒。一般開嘅係金黃色嘅碎花品種，而且重好細，不過佢啲花香都幾犀利吓。佢啲花好似條管噉，由5個花瓣組成，一個雌蕊。開完花之後結出紫黑色橢圓形嘅細核果。

用途
桂花醪糟桂花糕桂花醬
桂花唔係凈得睇，佢可以提取香精或直接用嚟做食品嘅香料。例如做桂花酒、桂花茶、桂花糕等。甚至佢重可以用嚟做藥都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
桂花嘅樹枝、葉、花、根、花嘅蒸餾液、根皮都可以做藥，有以下呢啲功效：

吳剛學仙行差踏錯
喺民間有個古仔，話吳剛學仙嗰時行差踏錯，結果俾朝廷罰到月光度斬桂花樹。點知佢越斬桂樹，就即刻合返埋，成日都好似斬唔冧噉。

「桂林」嘅地名
睇埋：桂林市
喺廣西壯族自治區桂林市有個古仔，話海龍王嘅三公主幫人哋去掘尾龍拜山，點知就搞出咗「桂林山水甲天下」。不過三公主死咗之後就埋咗喺泥度，結果一夜就變咗樖桂樹，重多到好似森林噉。

所謂「市花」
喺中國大陸，廣西壯族自治區桂林市、江蘇省蘇州市、浙江省杭州市、浙江省衢州市同埋安徽省合肥市等嘅廿幾個城市都用咗桂花嚟做市花。

層面
喺東亞地區嘅詩文同傳統習俗入面，桂花成日同秋天，月亮串埋一齊。

地名
中國大陸有部分城市都有用桂花嚟做名嘅，好似廣州同珠海都有條「桂花路」。

花名歌謠
喺中國內地嘅古詩文化入面，曾經有首同花名歌謠有關嘅詩係形容12個月出嘅比較靚嘅嗰啲植物。其中入面講嘅「八月桂花滿樹香 」就係佢。

有關嘅書
中国少年儿童百科全书 自然·环境 第420页　浙江教育出版社 ISBN·7-5338-1946-2/G·1942
茂木透写真 『樹に咲く花 合弁花・単子葉・裸子植物』 高橋秀男・勝山輝男監修、山と溪谷社〈山溪ハンディ図鑑〉、2001年、292-293頁。ISBN 4-635-07005-0。
桂芳街遊樂場

桂芳街遊樂場（英文：Kwai Fong Street Playground）係香港一公園同遊樂場，喺跑馬地桂芳街，就近猶太墳場，行政上歸灣仔區。設施有籃球場。
桂花魚

桂花魚係真鱸科鱖屬其中一個品種嘅魚，亦係幾受歡迎嘅食用魚，肉質鮮美，中國唔同地方有唔同整法。
津別町

津別町（日文：津別町／つべつちょう Tsubetsu-chō）係日本北海道鄂荷次克綜合振興局網走郡嘅一個町。津別町喺2022年6月30號人口有4,268人，總面積有716.80平方公里（276.76平方英里）。
津南區

津南區係中國天津一個區，總面積388平方公里，人口38萬。
津島三敏

津島三敏（1974年7月30號—）係日本足球員，司職後衞，效力過名古屋八鯨，及FC岐阜。
津島瑞穗

津島瑞穗 ，係日本嘅一個女藝人同埋配音員。
津巴布韋元

津巴布韋元（英文：Zimbabwean dollar）曾經係非洲南部國家津巴布韋（Zimbabwe）嘅通貨，1980 年開始發行並取代羅德西亞元，2009 年因長時間大幅貶值而被廢除，之後津巴布韋改用美金等外幣做交易。
一張津巴布韋元銀紙；面額成 100 萬億。

歷史
津巴布韋元曾經係津巴布韋嘅貨幣，但因為政府管理不善，搞到津巴布韋國內由 1990 年代尾開始就有極嚴重嘅通脹，啲錢變到愈嚟愈冇價值，而啲貨品同服務嘅價錢係噉升，搞到政府要係噉印大啲面額嘅銀紙，打後仲出咗驚世嘅面額 100 萬億文嘅銀紙。
最後喺 2009 年 4 月，津巴布韋政府索性停用津巴布韋元改用美元做貨幣，單嘢先至收到科。自從嗰陣之後，津巴布韋元喺經濟學界間唔中就俾人攞嚟做「失敗貨幣」嘅例子。
水蛛

水蛛（粵拼：seoi2 zyu1；學名：Argyroneta aquatica）；喺英國或美國嗰邊嗌Diving Bell Spider或Water Spider；佢係水蛛科水蛛屬入面嘅一隻動物，成日都喺水入面活動。佢第個名係銀蜘蛛（ngan4 zi1 zyu1）。佢一般喺歐洲同埋中國大陸嘅內蒙古、吉林地區嘅淡水入面先至見到佢。
水蛇座

水蛇座（Hydrus）係家下八十八西洋星座之一。佢響天球南部，佔天球面積243平方度。地球北半球來講，水蛇座係秋天嘅星座，即係秋夜會見到。肉眼可以睇到嘅星，約莫20粒到。有一到四等星5粒，即係有3等星3粒、4等星2粒。
水螆

水螆（粵拼：seoi2 zi1，屬名：Daphnia），又嗌水蚤（粵拼：seoi2 zou2），係一種生活喺水入面嘅枝角目浮游生物，嘥士約莫0.2毫米至5毫米之間。

食乜
由於水螆係浮游生物，佢哋主要食啲入面嘅浮游植物、有機粒子或者細菌噉。

有乜用
佢成日畀人攞嚟餵魚。
另外，由於佢哋嘅薄膜可以吸收藥，佢哋可以畀人攞嚟監測某啲藥物（例如腎上腺素或辣椒素）對心臟有啲乜影響。
水蠅

兩隻水蠅喺度交配。
水蠅（英文：water strider / water skeeter / water skipper / water skimmer；學名：Gerridae）係半翅目下嘅一個科，有超過 350 種物種。
同第啲半翅目嘅昆蟲一樣，水蠅有尖嘅口器，可以拮穿啲嘢同埋吸汁液食。而佢哋最出名嘅係識得「喺水上面行」：水蠅啲腳有獨特嘅構造，令到佢哋嘅重量能夠分散喺水面上，可以企喺水面唔會沉落水；多數（據講大約 90%）嘅水蠅都係住淡水嘅。
水蛇

水蛇（粵拼：seoi2 se4，學名：Natrix natrix）係爬行綱游蛇科水蛇屬嘅動物。
水蛇屬

水蛇係游蛇科其中一個屬，品種都帶有少少毒性。

俗語
皆因水蛇啲蛋（春）成串串埋好長，所以就用「水蛇春咁長」形容一樣嘢好長。
水螅花目

水螅花目（粵拼：seoi2 sik1 faa1 muk6，學名：Metteniusales）係被子植物門雙子葉植物綱嘅一個目。
梅縣機場

梅縣機場（粵音：mui4 jyun6 gei1 coeng4）係喺中國廣東嘅一個機場，喺1987年嗰陣起好兼且開放畀人用嚟搭飛機。
梅窩體育館

梅窩體育館，香港室內體育館之一，喺大嶼山梅窩，銀石街九號，梅窩市政大廈一樓，英文叫Mui Wo Sports Centre。行政上歸離島區。設施有籃球場、排球場、羽毛球場、門球場、活動室、健身室、壁球場。
梅納茨

理察·亨利·梅納茨哈根（英文：Richard Henry Meinertzhagen；1878年3月3號—1967年6月17號）係英國軍人、情報軍人同鳥類學家。

屋企
梅納茨哈根生於一個好有錢同有地位嘅英國家庭。老豆係出名銀行嘅老細，阿媽係倫敦政治經濟學院喺創辦人。
梅維爾島

梅維爾島（英文：Melville Island）係加拿大北極群島伊利沙伯女王群島第四大島，亦係全國第八大島，有42,149平方公里大。
梅窩銀河花園

梅窩銀河花園，香港公園之一，遊樂場之一，喺大嶼山梅窩，銀河北面涌口一帶，北界梅窩涌口街，中有銀石街、涌盛街貫通，梅窩市政大廈邊，好近銀礦灣泳灘，英文叫Mui Wo River Silver Garden。行政上歸離島區。設施有公園以及露天劇場，有長者健身樂園。公園全日開放。
梅縣

梅縣區係中國廣東梅州嘅市轄區，面積2755平方公里，人口55萬。
梅維爾

尚皮亞．梅維爾（Jean-Pierre Melville，1917年10月20號—1973年8月2號）係一個出名嘅法國導演。佢先後拍出名作：《海之沉默》、《賭徒》、《線人》、《獨行殺手》、《鐵膽英雄地下軍》、《劫寶群英》⋯⋯影響「法國新浪潮」、吳宇森、林嶺東、杜琪峰、北野武、郭利斯馬基、法斯賓達、馬田史高西斯、米高曼、昆頓塔倫天奴、占渣木殊等導演。

生平
尚皮亞．格倫巴哈（Jean-Pierre Grumbach）喺1917年響巴黎出世。佢中學畢業後攞到大學入學試資格後，就出社會做事，做過好多種工作。
第二次世界大戰期間，佢從軍打過鄧寇克戰役，後來又加入地下反抗運動。期間，佢幫自己改咗個化名「梅維爾」，嗰名來自佢鍾意嘅美國作家靴曼梅爾維爾。
戰後復員，佢申請副導演牌照但被拒絕。於是，佢扚起心肝用自己方法拍戲，又繼續用「梅維爾」做藝名，以巴黎為基地獨立製作電影。受1930至1940年代美國犯罪電影嘅影響，佢建立簡約嘅黑色電影風格，拍出名作如《線人》、《獨行殺手》、《劫寶群英》，令阿倫狄龍、尚保羅貝蒙多嘅演藝事業更上一層樓。
處女作《海之沉默》一鳴驚人，後來畀人認定佢係法國新浪潮先驅。佢嘅作品以精確出名，善於喺戲劇氣氛之中探討人性同埋人嘅闗係，而對白少、氣氛凝聚喺佢作品獨有風格。梅維爾喺實景拍攝嘅先驅，而且佢嘅獨立製片方式，對法國新浪潮影響好大，又啟發尚盧高達喺《斷了氣》中用「跳接」手法剪接。當年有評論話，佢早期作品有存在主義色彩，後期就多拍有格調嘅商業電影。
雖然佢死黨係左傾演員伊芙蒙丹，亦喺1930年代信奉過社會主義，但係佢介定自己係「極端嘅個人主義者」、「右翼無政府主義者」。
1973年8月2號，佢喺巴黎PLM Saint-Jacques酒店嘅餐廳同編劇Phillippe Labro食晚飯時突然瓜柴，享年55歲。死因相信係心臟病或腦瘤引致。
樽蓋

樽蓋係用嚟封住樽口嘅嘢。一般嚟講，膠樽蓋係用喺膠樽，而且質地唔同；而金屬樽蓋通常係用鋼整，大部份用喺玻璃樽。樽蓋上面亦可能會有生產商嘅標誌。樽蓋分咗好多種，最普遍嘅分咗皇冠形樽蓋、掀蓋形樽蓋、旋轉形樽蓋。
樽鼻海豚

樽鼻海豚（學名：Tursiops truncatus，Bottlenose dolphin），係海豚之中最出名嘅一種。台灣就叫佢做寬吻海豚。 由於佢哋又聰明，又可以適應人工環境，所以好受水族館同海洋公園歡迎，用來表演。常見嘅表演有水中跨欄，空中旋轉等等。

生活習性
佢哋游水速度大概係時速 5-11 公里，5-8 分鐘唞一次氣。
佢地係群居動物，而且群組固定，唔似中華白海豚群嘅成員咁成日換來換去。
嘢食同其他海豚差唔多，都係魚、蝦、蟹、頭足綱動物。

天敵
較大型嘅鯊魚會食樽鼻海豚。
另外日本和歌山縣太地町嘅漁民年年都會捉樽鼻海豚，並將佢哋劏嚟食或者賣去水族館。
樽鼻海豚屬

樽鼻海豚屬（學名：Tursiops）係鯨目海豚科嘅其中一個屬。
樽頭檸檬水

樽頭檸檬水（英文lemonade）係嘢飲一種，由檸檬汁、水同糖溝成。
橄欖岩

橄欖岩係一種超基性侵入岩石，呈深綠色粒狀結構，主要由橄欖石同埋輝石組成，其中橄欖石成分達到40%-50%以上，亦都含有少量的角閃石、白雲母以及鉻、鐵礦等。橄欖岩含有少於45%的二氧化矽，佢代表佢形成嘅地方—地幔嘅成份。
橄欖

橄欖（粵拼：gaam3 laam5，學名：Olea europaea），又叫油橄欖（jau4 gaam3 laam5），係木樨科木樨欖屬嘅常綠喬木仔或灌木，亦係種用嚟榨食油（橄欖油）嘅植物。
橄欖油

橄欖油（粵拼：gaam3 laam5*2 jau4），係用橄欖煉嘅食油，色澤青中帶黃，帶少少橄欖嘅酸味。佢盛產地中海沿岸，係歐洲人比較常用嘅食油，撈沙律同煮食都得。除咗食用，橄欖油亦可整化粧品、藥、番梘甚至點油燈嘅燃料。
歐亞板塊

歐亞板塊（Eurasian Plate）係地球其中一塊主要板塊，主要包括大半個歐亞大陸，但唔包印度半島同阿拉伯半島。
歐亞經濟聯盟

歐亞經濟聯盟（俄文：Евразийский экономический союз）係由俄羅斯牽頭搞嘅一個國際組織，2014年成立，而家成員國包括俄羅斯、白俄羅斯、哈薩克、吉爾吉斯、亞美尼亞5個前蘇聯國。
歐亞美創

歐亞美創（EA Beauty）係一間香港嘅美容公司，由劉雅文創立，又請咗羅霖做代言人，另外亦係2021年香港小姐競選嘅贊助公司之一。纖瘦店亦係佢哋旗下品牌，但由於佢哋贊助無綫嘅節目，所以被部分黃色經濟圈嘅支持者視為藍店。

透明質酸豐胸療程造假
2022年8月，佢哋被揭發以網店「Revival medi pro」嘅名義提供透明質酸豐胸療程，但就無透露自己歐亞美創嘅公司真實身份。有客人光顧療程俾錢嘅時候不獲發收據，之後仲出咗問題，胸部出演劇痛，之後經醫生檢查後被揭發實際係打咗「聚丙烯酰胺水凝膠」（PAAG）類同嘅物質，誤打入左胸肌肉，要即刻攞番出嚟。客人之後向網店同歐亞美創反映，但佢哋都拒絕回應。
歐丁玉

歐丁玉（英文：Michael Au Ting Yuk，1957年11月6號—）係香港音樂監製，張學友、陳慧嫻、鄭中基所指定嘅唱片製作人。歐丁玉曾十四度獲得香港電台同電視台最佳製作人獎項，亦都係佢同陳慧嫻、張學友合作所帶來嘅。近年來佢開始發掘新人，並積極幫助張學友籌建自己嘅音樂工作室。外界曾經有傳佢同毛舜筠嘅老公區丁平可能係親兄弟，歐丁玉喺2020年4月嘅廣播節目《守下留情》中就楚說明佢哋無血緣關係。
歐亞水獺

歐亞水獺（學名：Lutra lutra），係鼬科水獺亞科水獺屬嘅一種動物，亦係最常見嘅水獺，分佈喺歐洲同亞洲嘅淡水環境。
歐亞紅松鼠

歐亞紅松鼠（Sciurus vulgaris），係種松鼠，屬松鼠屬嘅其中一個品種，原產歐亞大陸。
歐亞澤芹

歐亞澤芹（粵拼：au1 aa3 zaak6 kan4；學名：Sium sisarum）係傘形科澤芹屬嘅長年生草本植物，主要分佈喺歐洲地區。
歐亞石鴴

歐亞石鴴（學名：Burhinus oedicnemus）係一種雀，生物分類入面歸石鴴屬嘅一個物種，廣泛分佈響歐洲、北非同西南亞。
歐亞山貓

歐亞山貓（Eurasian lynx），又叫歐亞猞猁，係山貓嘅其中一個物種，主要分佈歐洲同亞洲高緯度地區。
渡邊卓

渡邊卓（1971年11月9號—）係日本足球員，司職後衞，效力過平塚比馬，大阪櫻花，札幌岡薩多，水戶蜀葵，及山形山神。
渡邊凌磨

渡邊凌磨（1996年10月2號—）係日本足球員，打中場位置，效力新潟天鵝。
渡邊匠

渡邊匠（1982年3月15號—）係日本前足球員，司職中場，效力福島聯。
渡邊圭二

渡邊圭二（1985年1月28號—）係日本足球員，司職後衞，效力過名古屋鯨魚，Japan Soccer College，及千葉JEF聯。
渡邊佳美

渡邊佳美 ，係日本嘅一個配音員，出名嘅配音作品有金田一少年之事件簿R。

配音作品一覽
呢個表唔完整，歡迎加料。
渡邊千真

渡邊千真（1986年8月10號—）係日本足球員，司職前鋒，曾經喺2010年爲日本足球代表隊出場1次。
渡邊久美子

渡邊久美子（1965年10月7號—）係日本一個女配音員，出名嘅配音作品有我們這一家嘅花師奶、Keroro軍曹嘅Keroro軍曹等等。

配音作品一覽
呢個表唔完整，歡迎加料。
渡邊佳孝

渡邊佳孝（1973年4月18號—）係日本足球員，司職後衞，效力過仙台七夕。
渡邊光輝

渡邊光輝（1974年4月10號—）係日本足球員，司職後衞，效力過柏太陽神，大阪飛腳，及橫濱FC。
民眾

民眾，有時又叫人民，係指一大班人集合埋一齊，尤其係同一個族裔入面。
民治站

民治站係深圳地鐵5號線一個站，喺民治大道同民德路交叉路口。個站2011年6月22號啟用。
民治街道

民治係中國廣東深圳龍華區下邊嘅一個街道，叫民治街道，下轄21個社區。
民法法系

民法法系（英文：civil law），亦叫大陸法系、歐陸法系、市民法（civilian law）、羅馬法系（Roman law）、法典法系、羅馬-日耳曼法系，係受羅馬法影響而成立嘅法律系統，同英美法系並列，係當今世界兩大重要法系之一，覆蓋咗當今世界嘅廣大區域，德國、法國、意大利、日本、中國大陸、台灣等都係民法法系地區。

基本嘅特點
法典化：呢個係大陸法系喺法律淵源度最大嘅特點，表現喺複數法典嘅歸類方式去訂立返啲法文規例。
唔做判例：大陸法系入邊嘅裁判官，只可以照成文法去審理啲案，而唔會用判例法，更唔可以用裁判去創立新嘅法例。
民祥街

民祥街（英文：Man Cheung Street）係香港中環一條雙程行車馬路，1998年通車，由干諾道中、民吉街交界開始，去到龍和道、民耀街交界。主要服務對象係來往港鐵香港站同國際金融中心嘅車。
民用航空

民用航空喺指私人同商業性質嘅飛行，而唔包括軍事、警務、海關用途嘅飛行。而世界上大多數國家都係國際民航組織嘅成員，並會喺呢個組織入面制定大家要遵守嘅規則同標準。

民用航空
國際民航組織重會對下面嘅項目發牌規管：
機師：要有基本飛行技術。
航班處理：公司要適當咁調動航班。
飛機安全：要有出廠紙同詳細嘅維修紀錄。
機場：要符合國際民航組織嘅最低要求。
空中交通管理：要管理好空中交通流量。

芝加哥公約
二戰之後民用航空發展飛快，產生咗好多問題出嚟，所以美國政府就邀請五十二個國家喺1944年11月1號至12月7號參加喺芝加哥召開嘅國際會議，簽訂咗呢份《國際民用航空公約》（俗稱《芝加哥公約》），按呢份公約規定成立咗臨時國際民航組織，亦因為咁每年嘅12月7號就係國際民航日。1947年4月4號，《芝加哥公約》正式生效，國際民航組織亦同時成立，並喺5月6日召開咗第一次大會。同年嘅5月13號，國際民航組織正式成為聯合國入面一個專門嘅機構。1947年12月31號，「空中航行國際委員會」唔再做嘢，將所有嘢都畀晒「國際民用航空組織」嚟做。

民用機
而一般嘅航空公司都會用到兩間製造大型民航機公司（波音同空中巴士）嘅飛機。
民用飛行器

民用飛行器（Civil aircraft， 俗稱「民用飛機」、「民航飛機」）係指各種非軍事用途嘅飛行器，根據用途可以分做客機同貨機兩大類。
民眾聯席

民眾聯席（Citizens Alliance），係香港一個激進建制派組織，定位係跨界別、跨專業、跨年齡嘅民間建設力量聯盟，旗下設有YouTube頻道港理台。

政治立場
民眾聯席係激進建制派組織，曾經高調支持北京未經諮詢或香港人同意，但畀歐美列強同埋香港泛民主派反對嘅《香港國家安全法》，並形容佢哋係香港局勢嘅「標靶藥」、「及時雨」，表示要阻止極端思想入侵校園，又指泛民主派製造香港人對國安法嘅疑慮同埋仇中情緒。
喺香港武肺疫情初期，有醫護人員因為要求政府封關阻止疫情散播而進行工業行動，民眾聯席亦連同香港政研會開記招聲討，並得到新民黨立法會議員葉劉淑儀幫手，佢哋聲稱有病人因為罷工而失救，但記者問到進一步資料，佢哋就未能提供。佢哋又主張強制全民檢測，又提議介定接受檢測者係「好市民」，佢哋先可以優先受惠於政府嘅派錢同埋紓困措施。
佢哋不時進行活動，都會得到其他建制派人士參加，例如馬恩國、何君堯同埋李梓敬等等。
湛若水

湛若水（1466年—1560年），字元明，號甘泉，係明代理學家同教育家。

生平
湛若水響廣東省增城出世，佢早年拜陳獻章為師，鉆研心性理學；創立「隨處體認天理」的哲學思想，踐行「知行合一」，同王陽明「致良知」學說各立門戶。佢成世人以興學育賢為己任，創建書院40幾間，弟子三千幾人，並用自己嘅積蓄為所到嘅書院設「贍田」，以扶助貧苦學生。佢為官廉潔奉公，主張「民庶實為邦本」，提倡「刑德並用，以得為主」，追求「衣食足，善心生，倫理明，風俗厚，禮樂興，和氣致，天地泰，萬物若」嘅太平天下。佢嘅學術見解響嗰時有好大嘅影響，佢始創嘅學派被稱為「甘泉學派」，同王守仁（陽明）並稱為明代理學家兩大流派之一。為咗緬懷先賢，弘揚先賢嘅精神。家下，增城同廣州紛紛為湛若水立像。
湟中區

湟中區係中國青海西寧一個市轄區，人口40萬。
湧別町

湧別町（日文：湧別町／ゆうべつちょう Yūbetsu-chō）係日本北海道鄂荷次克綜合振興局紋別郡嘅一個町，喺紋別同北見之間。湧別府町喺2023年2月28號人口有8,072人，總面積有505.79平方公里（195.29平方英里）。
湧浪

湧浪係指由水域外圍傳播過嚟嘅浪，而唔係由水域範圍入面嘅風產生。譬如颱風就算離海岸好遠，翻起嘅巨浪都可以變成湧浪影響沿岸地區，當湧浪去到淺水區嗰陣，浪嘅高度會增加，亦即係俗語所講嘅「無風三尺浪」。
湧言會

湧言會係一個政治派別，屬於民進黨嘅一個派系。
湯

湯（英文：soup）係主要成分係流質或半流質菜肴嘢食嘅總稱。同其他菜肴嘅區分並唔係好明確。一般習慣上將液體成分佔主導地位嘅叫做湯，唔佔主體成分嘅叫做炖菜，或按製作、食用形式叫做砂鍋、湯麵等。

作用
大量水分同長時間嘅烹調令湯混合咗好多滋味同香味成分。由調味唔同，湯可以有開胃、正菜、補充水分、解膩等功效。本身味道好淡嘅食品好似豆腐、米粉、魚翅多數配鮮湯一齊食。
一啲唔適合直接食用嘅下腳料通過湯，特別係熬製清湯，被充分利用。例如北京烤鴨最尾經常配有用鴨骨架製嘅湯。
中國菜飲湯可以喺食飯過程嘅任何時間，西餐就喺一開頭，開胃菜之後上湯。日本同朝鮮半島就係一路食飯一邊飲湯。

分類
多數湯調味係鹹味，甜味叫糖水，個別唔調味（例如米湯）。多數係趁熱食，西班牙凍湯、一啲羅宋湯等係雪凍後食。
從用料上分有肉湯（包括獸肉和禽肉）、海鮮湯、素湯。
從口感上有清湯、含固體懸浮物質很多嘅濃湯，乳白色嘅奶湯等。歐洲菜肴中嘅奶湯多使用牛奶或鮮忌廉，中國菜叫做奶湯嘅唔用乳製品，而係喺其他動物性材料中提取出懸浮脂肪顆粒造成乳濁狀。
喺中國廣州，將煮咗好耐嘅湯叫做「老火湯」。老火湯通常被人認為有較高嘅營養成份。

湯嘅濃稠調節
湯嘅粘度通常高過水，口感稠厚。可以令湯更加粘稠嘅成日見成分有：
固體懸浮物，例如雞蛋花、打成漿狀嘅蔬菜。
懸浮脂肪顆粒，例如奶湯。
澱粉，例如薯仔、蕎麥、稻米。
蛋白質特別係膠原蛋白，例如高湯成日用一定量嘅骨頭、皮、蹄等炖煮而成。
湧浪遺址

湧浪遺址係一笪新石器時代晚期遺址，喺香港新界屯門區嘅湧浪，係環珠江口地區代表遺址之一，同時仲有東莞圓洲、珠海寶鏡灣遺址等做代表。特徵係釜、細口繩紋圈足罐、豆，而嘸同於石峽文化。
爐峰峽電力分站

爐峰峽電力分站（英文：Victoria Gap Electric Substation）係香港一座古老嘅供電建築，喺香港島太平山爐峯峽盧吉道35號，近舊山頂道，喺2010年1月22號被評為香港三級歷史建築。
佢由香港電燈喺1928年起，分為3層，底層設有供電機器，為區裏面供應電力；頂部兩層就用作職工宿舍同辦公室，畀工程師同佢屋企人住。
爛Grade

爛Grade係一個喺香港教育界嘅術語，意思係指強差人意嘅成績，亦會用來形容某一學科入面，通常俾學生嘅成績評核唔好。
爛山

爛山（英文：Broken Hill，國文音譯布羅肯希爾）係澳洲新南威爾士州西部內陸以採礦出名嘅一個城市。佢又係有國際規模嘅BHP Billiton採礦公司嘅創立地。
爐峯峽

圖爲域多利城北岸。右邊至高嘅大廈係國際金融中心二期。大廈右邊，背後高山係扯旗山，而大廈左邊，背後山坳係爐峯峽
爐峯峽（Victoria Gap），又寫爐峰峽，英文繙爲域多利峽，《香港雜記》繙域多厘峽，係香港一坳，喺香港島扯旗山同歌賦山之間，係太平山脊深陷之處。呢帶係山頂區，亦係遊客常臨之處。有巴士、小巴同山頂纜車直達，去山頂各處遊覽嘅出發點。

名
英文叫Gap，唐文取佢狹窄之意，似夾之音，叫佢做峽。但爐峯峽，爲山脊一帶，比較平而無夾形，實則叫坳爲宜。
爐峯峽土名不詳，英文有Victoria Gap，有唔同唐字譯名，好似域多利峽、域多厘峽、維多利亞峽等。英文叫域多利，係以誌當時英王域多利（Queen Victoria）。因呢帶叫山頂區，所以又叫山頂峽。而爐峯峽呢個名，係後來先有。之所以叫爐峯，皆佢爲扯旗山頂一帶。而扯旗山一帶，舊時海防有紅香爐汛，後有人稱扯旗山爲爐峯，所亦叫坳做爐峯峽。

地理
爐峯峽喺兩山之間，西北有扯旗山，東南有歌賦山，兩峯連成山脊，個坳就係個凹位。
爐峯峽係分水嶺，分水南北。北入域多厘城，注入域多厘海口。南轉東入薄扶林，由薄扶林水塘蓄（讀草陰去）起，水過薄扶林南流，到瀑布灣入海。

街道
爐峯峽係山頂道、舊山頂道、柯士甸山道、夏力道、盧吉道同芬梨道交匯之處。

屋宇
爐峯峽一景。右爲凌霄閣
爐峯峽有山頂纜車總站，站上有凌霄閣。無幾遠有山頂廣場。
爐石戰記

爐石戰記（粵拼：lou4 sek6 zin3 gei3；英文：Hearthstone）係由暴雪娛樂出嘅一隻電子換卡遊戲，家下喺Windows、MacOS、iOS同安卓平台先至有得玩。
爛尾樓

爛尾樓（英文：unfinished building）或者叫做爛尾建築、爛尾工程，係指工程未開始，只係喺設計階段就「爛尾」，或者係開始咗之後，喺某個階段，因為種種原因而被放棄或擱置，而未能完工嘅「爛尾」建築物。呢啲建築物可以係樓、橋、路、隧道、塔，亦可而係填海工程、機場、港口之類。

中國
爛尾工程最多嘅地方係中國大陸，而喺中國，最多爛尾嘅係樓，估計中國有二千萬個爛尾樓單位，所以喺中國出現咗「拒繳房貸」嘅現象，令到經濟陷入惡性循環。
喺中國，爛尾建築通常係因為開發商唔夠錢繼續起落去，最典型嘅例子係恆大集團債務危機，喺2021年《紐約時報》話恆大集團欠供應商、債權人同埋投資者總共1.9665萬億元人民幣。兩年之後，根據香港交易所既公佈，截至2023年6月30號，恆大嘅負債總額增加2.3882萬億元人民幣（折合三千三百億美金；二千七百億英鎊；三千億歐元），比《紐約時報》之前講嘅多20％，而債務總額相當於中國國內生產總值（GDP）嘅2%。呢份中期年報亦顯示，恆大嘅總資產係1.743997萬億元人民幣，恆大已經資不抵債，所以基本上佢哋手上嘅工程好難唔爛尾。

半爛尾工程
中國天津市西青區嘅高銀金融117，又叫做天津高銀117大廈，係高銀地產集團投資，中國建築第三工程局負責起嘅摩天大廈，樓高597米，2008年開工，原本諗住喺2017年起好，但係喺2015年9月8日封頂之後就停工，係依家世界上第二高嘅爛尾建築。
沙地阿拉伯既吉達大廈（Jeddah Tower）喺2013年開始起既摩天大廈，但係喺2018年停咗工，2023年再次開工。佢有170層，至少高1000米，落成嗰時會係世界上最高嘅摩天大廈。
喺1992年就停工，2008年復工既平壤（Pyongyang）柳京飯店（Ryugyong Hotel）有105層、高330米，係世界上最高嘅爛尾酒店，停工嗰時係全世界最高嘅爛尾樓。
有啲爛尾工程未必係爛晒尾，呢啲工程只係俾建築公司推遲，或者施工進度極其緩慢。最著名嘅呢類「爛尾工程」係安東尼高第（Antoni Gaudí）喺巴薩隆拿（西班牙文：Barcelona）嘅聖家大教堂（西班牙文：Sagrada Família，天主教叫聖家大殿）。呢座教堂喺1882年開始起，到依家都未完成，不過當局計劃喺2026年高第逝世一百週年之前完工。
爐

爐係用燃料產生熱力嘅裝置，通常用嚟取暖（暖爐、火爐）或者用嚟煮食（煮食爐）。
爛仔

爛仔，又叫飛仔、流氓，通常係指經常搞事、唔講道理、靠威脅、恐嚇等手段得到利益嘅人。流氓舊時指冇工返嘅露宿者，後嚟專係指唔去學校上堂、做啲對社會有害事情嘅人。
爛尾

爛尾（粵音：Laan6 Mei5），或者叫做衰收尾（粵音：Seo1 Sau1 Mei5），意思係一件事、一個項目或者一項工程，喺開始之後，出咗問題，無法完成，收唔到尾，或者只能夠草草收場。

用法
形容唔能夠順利收尾，例如：呢條裝修佬，開始既時候講到天下無敵，點知佢好多嘢都唔識，搞到個裝修工程爛尾，業主仲要揾人執手尾。
形容草草收場，例如：呢套劇，開頭好好睇，估唔到大結局竟然爛尾，只係草草收場，令所有粉絲都好失望。
欣盛苑

欣盛苑係香港嘅一個居者有其屋屋苑，喺新界北區粉嶺，總共有七棟樓，喺1993年入伙。
欲擒故縱

欲擒故縱，又叫欲擒姑縱，係三十六計入面嘅第16個計策，歸類入攻戰計，內容係追擊敵方時，唔好逼得敵方太緊，等佢消耗體力同鬥志之後先至捉住佢。
欣藍

欣藍（英文：Yan Lam，代號C10）係東區區議會轄下一個選區，喺2003年設立，前任嘅區議員係柴灣起動嘅李鳳琼。
欣豐虎航

欣豐虎航（英文：Tigerair；IATA代碼：TR；ICAO代碼：TGW；呼號：Go Cat）簡稱虎航，曾經叫「Tiger Airways」，係新加坡嘅一間平價航空公司，以樟宜國際機場為主要基地。公司喺2003年12月成立，而家係新加坡經營載客量最大嘅平價航空公司。2006年嘅載客量達到120萬人次，比前年增長75%。
欣豐虎航係第一個用新加坡樟宜國際機場嘅廉航航廈做基地嘅航空公司，亦係新加坡航空嘅子公司之一，而佢嘅規模細過另一間廉航瑞安航空。即管虎航嘅競爭對手好多，但係虎航仍然重申佢嘅服務範圍集中喺新加坡附近5個鐘航程之內嘅地方，而虎航亦有意圖收購其他亞洲區內嘅廉航，以克服佢嘅阻滯所在。

歷史
欣豐虎航喺2003年12月12號成立，2004年8月31號開始賣飛，佢開航之初正處在油價急升同對手繁多嘅困難時期。
新加坡航空嘅子公司勝安航空有時會填補新航嘅航班空缺，例如澳門航線，但喺2004年尾勝安航空閘住澳門航線，令欣豐虎航有機會乘虛而入，三個月後攞到澳門嘅航權，喺2005年3月25號首飛去澳門。勝安航空亦因為2004年印度洋大地震嘅關係，而喺2005年2月終止咗喀比航線，令欣豐虎航攞到航權，喺同年10月7日首飛去喀比。
2005年7月，欣豐虎航宣佈，會喺10月30號開通「澳門－馬尼拉（克拉克）」航線，噉做暗示咗虎航將會喺新加坡附近開闢新嘅基地令佢嘅業務多元化。
2007年2月9號，欣豐虎航宣佈，希望喺澳洲成立專營國內線嘅航空分公司，同維珍藍航空、澳洲航空同捷星航空共同競爭。同年3月16號，欣豐虎航取得澳洲當局嘅許可後，即日成立「珀斯虎航」，搞大咗間公司嘅規模。
2007年11月5號，欣豐虎航宣佈。將會喺韓國合資成立一家航空公司，用仁川國際機場做基地飛往日本、蒙古、中國同俄羅斯遠東。但最後因韓國方面有所反對，導致雙方喺2008年尾終止計畫。
2007年10月起開通印度航線，兼有計劃將航線擴展至馬拉，原有嘅馬尼拉（克拉克）航線會暫停服務。
2010年2月1號，「香港－新加坡」航線開通。
2013年7月2號，欣豐虎航宣佈換品牌名，將Tiger Airways改為Tigerair，同時變更標誌、網站同飛機塗裝。
2013年12月16號，欣豐虎航宣佈，同臺灣嘅華航集團共同成立中華民國籍子公司「臺灣虎航」，持股為華航80%、華信航空10%、欣豐虎航10%。
2016年12月14號，新加坡航空子公司欣豐虎航出售臺灣虎航10%股權畀華航，令到臺灣虎航成為由華航所舉腳持股嘅本土平價航空公司。
新加坡航空喺2016年11月宣佈預定會喺2017年下半年將欣豐虎航併入姊妹公司酷航，到時「虎航」品牌會成為歷史。最終欣豐虎航同酷航喺2017年7月25號合併，兩間航空公司共用「酷航 Scoot」單一品牌營運，雙方全部航班時刻維持原有情況，而酷航嘅航空公司代碼會由TZ改為原欣豐虎航使用嘅TR。
欲望反光

《欲望反光》係台灣男歌手蕭敬騰出嘅第六張錄音室專輯，喺2018年5月25號開始預購，2018年6月22號發行。專輯首波主打歌係《讓我為你唱情歌》。
欣葉國際餐飲

欣葉國際餐飲係台灣一個飲食集團，1977年首先喺台北市中山區開設欣葉台菜，之後慢慢擴展到其他菜系，而家佢哋包括有台灣菜，日本菜，港式菜系，馬拉菜等。佢哋亦係馬來西亞餐飲品牌Papparich（金爸爸）喺台灣嘅經營者。
欣葉國際餐飲被部分學者視為台灣其中一個最成功嘅餐飲集團，甚至被列入一啲商業研究案例入面。
欲水

《欲水》係由小蟲作曲作詞、齊豫為電影《天浴》唱嘅主題曲，喺1998年由滾石唱片出。

簡介
由於呢首主題曲嘅電影以文革做背景，所以曾被中國政府列做禁片。

翻唱
譚軒轅，喺《中國好聲音4》第11期。
譚晶，喺湖南衛視《歌手2017》第3期演唱，並攞到嗰集觀眾票選同歌手互投第一名。

軼聞
譚晶喺《歌手2017》第8期錄製前退賽，網民不斷咁估其中嘅原因，有一個講法就係話譚晶喺第3集節目唱咗呢隻以文革做題材嘅禁片主題曲，所以被退賽。
漣水

漣水係中國江蘇淮安一個縣，總面積1678平方公里，人口120萬。
漢阿扎里亞

漢阿扎里亞（英文：Hank Albert Azaria，1964年4月25號—）係美國男電視、電影、舞台劇演員、配音員、編劇、製片人同電影導演，1986年出道。
漢陰

漢陰係中國陝西安康一個縣，總面積1347平方公里，人口29萬。